ועדת הפנים ואיכות הסביבה, כנסת 17, פרוטוקול מספר 2, 2006-05-23 10:30

גאלב מג'אדלה: בוקר טוב.

גאלב מג'אדלה: אנחנו מברכים כל אחד מכם שנבחר בסיעתו להיות חבר בוועדת הפנים ואיכות הסביבה.

גאלב מג'אדלה: אנחנו מעריכים מאוד את ההחלטה שלכם לבוא לוועדה הזאת כדי למצות את מה שאתם מאמינים שאפשר לעשות.

גאלב מג'אדלה: נעשה הכול כדי שחברי הוועדה יזכו לשיתוף פעולה ולעשייה ככל שאפשר יותר.

גאלב מג'אדלה: כינסתי את הישיבה הזאת כדי להתייעץ לפני שאנחנו מתחילים לבנות את סדר היום, ואני רוצה לדעת אם יש לכם הערות, הצעות או דברים שאתם מעונינים לומר, אף על פי שעם חלק מהחברים נפגשתי אישית, אבל ראיתי לנכון לקיים ישיבה ראשונה קצרה כדי לשתף אתכם ולשמוע מכם.

גאלב מג'אדלה: אני אציג את הצוות שלנו: יפה, מנהלת הוועדה; מירי פרנקל-שור, היועצת המשפטית של הוועדה; עידו עובד איתה, וחן התחילה כעת את הסטז'.

גאלב מג'אדלה: ניעזר בכוחות שלהם.

גאלב מג'אדלה: בימים הקרובים ייכנסו גם מספר יועצים בתחומים מסוימים אם תצטרכו להיעזר בהם.

גאלב מג'אדלה: יש לנו גם שתי מזכירות בוועדה, שושי וענת.

גאלב מג'אדלה: אני מקווה שאנחנו נקבל בימים הקרובים שני תקנים שהיו לנו וכרגע הם נלקחו מכל הוועדות, כנראה, בעקבות חשיבה מסוימת שעושים בלשכת יושב ראש הכנסת.

גאלב מג'אדלה: הייתה לנו דוברת והייתה לנו עוד מזכירה.

גאלב מג'אדלה: אנחנו דרשנו את זה חזרה, אבל אני מבין שגם ראשי הוועדות האחרים דרשו את זה חזרה.

גאלב מג'אדלה: אני מאמין שזה יסתדר, אבל אני לא יודע מתי וכמה זמן זה ייקח.

גאלב מג'אדלה: יחזקאל עבד איתנו בקדנציה הקודמת בתור יועץ מקצועי לנושא משרד הפנים.

גאלב מג'אדלה: הוא עבד שנים רבות במשרד הפנים בשורה של תפקידים.

גאלב מג'אדלה: אנחנו עזרנו בו בכל הדברים המורכבים שדורשים טיפול במשרד הפנים, ואנחנו חושבים שחשוב שהוא יעבוד איתנו כי הוא יכול להאיר את עינינו ולסייע לנו.

גאלב מג'אדלה: נשמע כעת כל אחד מכם.

גאלב מג'אדלה: בבקשה.

מרינה סולודקין: נעים לי לשבת כאן.

מרינה סולודקין: זאת ועדה קשה מאוד: גם רשויות, גם משרד הפנים וגם זכויות האזרח.

מרינה סולודקין: אנחנו רוצים לקדם את המדינה גם לקִדמה, גם לדמוקרטיה, גם לשוויון ולהרבה דברים אחרים.

מרינה סולודקין: איך לעשות את זה אפקטיבי?

מרינה סולודקין: צריכים לחשוב, מפני שיש הרבה דיונים ריקים מתוכן.

מרינה סולודקין: אנחנו צריכים לחשוב על מה הדיונים שלנו כאן, על אילו בעיות נחוץ לקדם.

מרינה סולודקין: לפעמים אנחנו כל כך עמוק בשגרה שזה לא כנסת, זה משהו אחר.

מרינה סולודקין: נמצא יחד את הנושאים האלה ונקדם אותם.

גאלב מג'אדלה: תודה רבה.

גאלב מג'אדלה: בבקשה, חבר הכנסת אהרונוביץ'.

יצחק אהרונוביץ': גם אני בין הצעירים פה – לא בגיל.

יצחק אהרונוביץ': רציתי להיות חבר בוועדה.

יצחק אהרונוביץ': תחום היותר קרוב לי הוא המשטרה: שירות בתי-הסוהר והמשטרה בגלל התפקידים הקודמים שלי.

יצחק אהרונוביץ': מאחר שאני די חדש פה נראה לי שאפשר לקדם מספר רב של נושאים.

יצחק אהרונוביץ': כשאני עובר על החומר אני רואה שהתחום המוניציפלי פה הוא מרכיב מאוד חשוב, אבל גם החלק השני של איכות הסביבה.

יצחק אהרונוביץ': בתחום המשטרתי יש לי יתרון יחסי על אחרים להוביל מהלכים.

יצחק אהרונוביץ': הצעה שהייתי רוצה להעלות הוא פיקוח ועבודה מול המשטרה כי אני בא מן הצד השני ואני יודע בדיוק איך הם ראו את הוועדה, ומצד שני איך הוועדה צריכה לפקח על עבודת המשטרה ושל השב"ס כיאה לוועדה שצריכה לפקח על העבודות האלה.

יצחק אהרונוביץ': יש לי הרעיון, דיברנו על זה גם בנפרד, וכשתגיד לי שזה הזמן אני אעלה את זה.

גאלב מג'אדלה: אני באמת רוצה שתפתח את זה.

מרינה סולודקין: אתה חושב שאנחנו צריכים לשמוע מה קורה בוועדת זיילר?

מרינה סולודקין: מתי הוא מסיים את העבודה?

יצחק אהרונוביץ': מאחר שאני חלק מוועדת זיילר, אני מציע להמתין כי אני מעריך שיהיו התפתחויות ומכתבים.

יצחק אהרונוביץ': זה עדיין שלב מוקדם מדי, אף על פי שמאוד מסקרן מה קורה.

יצחק אהרונוביץ': התקשורת נוכחת בפגישות, ואפשר לקבל את הפרוטוקולים של הדיונים, אבל לקיים דיון כשהוועדה בעיצומה, זה נראה לי לא נכון.

מרינה סולודקין: כמה זמן זה ייקח לכם?

יצחק אהרונוביץ': בערך חודשיים-שלושה, אולי פחות.

יצחק אהרונוביץ': הבוקר דיברתי איתם, הם מוציאים מכתבים.

יצחק אהרונוביץ': אחרי זה כל אחד שמקבל מכתב צריך ללכת לעורך-דין ולייצג את עצמו, וזה יהיה כבר בפן הפלילי.

מירי פרנקל-שור: אתה חבר בוועדת זיילר?

יצחק אהרונוביץ': לא, אני העדתי, הייתי מפקד המחוז הדרומי.

גאלב מג'אדלה: יצחק היה מפקד המחוז הדרומי בזמן ההתרחשויות האלה, והוא העיד.

מירי פרנקל-שור: מה רואים משם שלא רואים מכאן?

יצחק אהרונוביץ': זאת הפיקנטריה.

יצחק אהרונוביץ': בגדול, יש הערכה.

יצחק אהרונוביץ': בתקופה של יורי ולפניו ראו בוועדה קצת מטרד- -

יפה שפירא: זה מצוין.

יצחק אהרונוביץ': - - זה מחמיא גם.

יצחק אהרונוביץ': אז הצלחתם.

יצחק אהרונוביץ': לא תמיד נתנו את הכבוד שמגיע לוועדה.

יצחק אהרונוביץ': לא תמיד נתנו תשובה חכמה, ולא תמיד שלחו את האנשים המתאימים.

יצחק אהרונוביץ': אמרו, יש מי שעובד מול הכנסת; נגיד שסגן המפכ"ל עובד מול הכנסת, ויש לו גם קצינת תלונות הציבור ומישהו שמכין את החומרים – עושים את העבודה ושולחים את זה.

יצחק אהרונוביץ': מצד שני אי אפשר היה להתעלם, ותמיד לקחו את הוועדה ברצינות.

יצחק אהרונוביץ': הם גם ראו שבוועדה לא יורדים לפרטי פרטים, וזה מוביל אותי לנושא שאני מציע.

יצחק אהרונוביץ': לטעמי, אנחנו צריכים לזמן לוועדה החדשה את המפכ"ל ואת מי שהוא יבחר: ראש אגף החקירות, ראש אגף המבצעים או המודיעין כדי לתת סקירה על תפקוד המשטרה.

יצחק אהרונוביץ': זה אל"ף-בי"ת.

יצחק אהרונוביץ': בין היתר נושא ועדת זיילר מאוד מעיק על המשטרה, וזה מאוד מפריע למשטרה.

יצחק אהרונוביץ': אנשים לא רגועים במשטרה מכל מה שקורה שם.

יצחק אהרונוביץ': מאחר שזה מה שקורה היום צריך לזמן אותם ולקבל סקירה של שעה-שעתיים.

יצחק אהרונוביץ': אפשר גם לערוך ביקור להכרת המטה הארצי ולהכרת נציבות שירות בתי הסוהר.

יצחק אהרונוביץ': חשוב מאוד להכיר אותם, יש הרבה מה להראות לוועדה.

יצחק אהרונוביץ': מלבד זאת יש גם ביקורות ברמות יותר נמוכות: המחלקה לזיהוי פלילי או באגף החקירות או באחד המחוזות.

יצחק אהרונוביץ': אבל קודם כל לקבל מושג על מבנה המשטרה, מי עושה, מה עושה.

יצחק אהרונוביץ': הוועדה תגיע למטה הארצי או הם יגיעו לפה.

יצחק אהרונוביץ': אני ממליץ לבוא לשם, והם יִפרשו הכול בפני הוועדה.

יצחק אהרונוביץ': דבר נוסף שאני רוצה לעשות זה להקים ועדת משנה לנושא של עבודת המשטרה ושל שירות בתי-הסוהר.

יצחק אהרונוביץ': הוועדה הזאת צריכה לפקח על העבודה של אותם גופים: פיקוח, הכוונה, לראות האם מיישמים הנחיות וחוקים.

יצחק אהרונוביץ': אחר-כך יביאו את התוצרים ליושב ראש או לוועדה המורחבת.

יצחק אהרונוביץ': אבל חשוב שיהיה כלי שזה עיסוקו המרכזי, שיפקח על עבודת המשטרה.

יצחק אהרונוביץ': המשטרה לא תאהב את זה, אבל אנחנו צריכים לכפות עצמנו על המשטרה ועל שירות בתי-הסוהר.

גאלב מג'אדלה: המשטרה לא תאהב שאנחנו מקימים ועדת משנה או לא תאהב שאנחנו מקימים ועדת משנה ברשות חבר הכנסת יצחק אהרונוביץ'?

יצחק אהרונוביץ': דווקא ברשות יצחק הם ישמחו, כי אין לי אויבים.

המשטרה לא אוהבת בכלל שדנים בענייניה.

יצחק אהרונוביץ': מטבע הדברים אף אחד לא אוהב שמתעסקים איתו.

אף אחד לא אוהב להיות על שולחן הניתוחים.

יצחק אהרונוביץ': אני מסכים.

גאלב מג'אדלה: יש גופים שעושים עבודה טובה ורוצים שתמיד ידונו בהם כדי שיראו מה הם עושים.

יצחק אהרונוביץ': לעבודה טובה יש מטבע הדברים פומביות.

יצחק אהרונוביץ': לנו יש משטרה טובה, צריך לפקח על פעולותיה, צריך לראות איך העבודה מתבצעת ביום-יום.

יצחק אהרונוביץ': יש הרבה מאוד דברים גם בתחום הכוננויות, גם מבחינת היערכות וכוח אדם שאפשר יהיה לקדם בתחום ועדת המשנה, ואלה נושאים שמטבע הדברים הוועדה הגדולה לא תתעסק בהם כי היא לא יכולה בגלל גודש הנושאים, גם בתחום איכות הסביבה ופנים.

יצחק אהרונוביץ': אני אמרתי את הדברים; אני חושב שזה היה בעבר, אבל לא הופעלה.

יצחק אהרונוביץ': זה הזמן.

גאלב מג'אדלה: בתקופה שלי לא היה.

גאלב מג'אדלה: לפני זה הייתה ועדת משנה?

יפה שפירא: כן, בראשותו של חבר הכנסת יורי שטרן.

הייתה גם ועדה סגורה לדיונים כאן, ובה היו נושאים חשובים שנדונו.

יצחק אהרונוביץ': יש דברים שצריכים לסגור בפני הציבור, אבל רוב הדברים גלויים ופתוחים, ולא צריך להיכנס לחקירה של פלוני-אלמוני.

יצחק אהרונוביץ': אבל יש דברים שיש להם היבט ציבורי וצריך להקים ועדה כזאת ולהוביל אותה.

גאלב מג'אדלה: תודה רבה.

גאלב מג'אדלה: חברת הכנסת שרה מרום שלו התנצלה, היא נמצאת באירוע ציבורי.

יפה שפירא: יש לה אזכרה של אח שלה.

דב חנין: בוקר טוב לכם.

דב חנין: אני מצטרף לקודמיי בהערכת חשיבות הוועדה הזאת.

דב חנין: זאת ועדה שעוסקת במגוון רחב מאוד של נושאים חשובים לאזרח.

דב חנין: עשיתי קצת שיעורי בית, ועברתי על החומר שעשיתם בקדנציה הקודמת, ואני חייב להגיד לכם שאני מלא הערכה.

דב חנין: בוועדה הזאת בתקופה שלך וגם בתקופה של יורי שטרן נעשתה עבודה מאוד יפה ומעניינת.

דב חנין: היו הרבה מאוד דיונים חשובים וראיתי שהיו הרבה מאוד נושאים.

דב חנין: יש עוד הרבה מאוד נושאים נוספים שצריך להביא על שולחנה של הוועדה; אני קצת מוטרד מהעומס שעומד בפנינו, הוא יהיה גדול מאוד.

דב חנין: כדי שלא נכרע תחת הנטל נצטרך לפתח מנגנונים שיבטיחו עבודה מקצועית, מהירה אבל מעמיקה, וגם אפקטיבית.

דב חנין: כלומר דיונים חשובים כמו שמרינה אמרה, והם יותר חשובים כשיש לצדם תוצאות מעשיות.

דב חנין: יש לי ציפיות רבות מהמערכת המקצועית שמלווה את הוועדה, ואני יודע שאלה אנשי מקצוע מעולים; אנחנו בוודאי נעסיק אתכם רבות בדרישות, הצעות, יוזמות, רעיונות, מחשבות ושאלות.

דב חנין: אני מראש מבקש את סבלנות

דב חנין: כם וסובלנות

דב חנין: כם לציפיות ולדרישות שלנו.

דב חנין: הרבה מאוד תלוי במערכת המקצועית, אבל קודם כל אחריות שלנו, חברי הכנסת, לארגן את עבודתנו נכון ונכתיב את הקצב הנכון.

דב חנין: במידה רבה ועדה של הכנסת יכולה להכתיב קצב בטיפול בנושאים במערכת הממשלתית.

דב חנין: זה גם יחייב אותנו לחשוב על חלוקת העבודה בתוכנו בנושאים השונים שאנחנו עוסקים בהם.

דב חנין: אני רוצה להזכיר מספר חשובים דחופים וחשובים: נושא הכניסה לישראל.

דב חנין: אתמול היה דיון במליאת הכנסת בעקבות פסק-דינו של בית המשפט העליון בעניין חוק האזרחות, ואף על פי שלא היו הרבה חברי כנסת באולם היה דיון מאוד טעון והראה איך הוא יכול להביא לעימותים מאוד חריפים בין חברי הכנסת, ובכלל בציבור.

דב חנין: בוועדה הזאת יש לנו אחריות מאוד גדולה בנושא הזה.

דב חנין: בית המשפט העליון גלגל את הכדור לפתחה של הכנסת.

דב חנין: אומר השופט אדמונד לוין שהוא נותן 9 חודשים, והמחוקק צריך לחזור אליו עם הצעה אחרת.

דב חנין: שמעתי אתמול את תשובתו של השר, ולא השתכנעתי שהקצב הזה הופנם לגמרי במשרד המשפטים.

דב חנין: 9 חודשים זה אומר עבודה מאוד מאומצת.

דב חנין: אני מציע לא להמתין למשרד המשפטים, נזמן דיון בוועדה בעקבות פסק-דינו של בית המשפט העליון; נשמע על המגמות הראשוניות שיש במשרד המשפטים, נזמין אולי גם את משרד הפנים, ונשמע מהם רעיונותיהם.

דב חנין: אתם יודעים שהיו גם ועדות ציבוריות שעסקו בנושא הזה- -

גאלב מג'אדלה: יש עוד דבר לוחץ מלבד פסק הדין עצמו: ב- 30 ביוני הוראת השעה מסתיימת.

דב חנין: אכן, אתה צודק.

אפשר להאריך את זה.

דב חנין: יש בעיה מאוד גדולה בהארכה ללא שינוי של חוק שבית המשפט העליון מביע עליו ביקורת כל-כך קשה – ולא רק 5 שופטי המיעוט, גם שופטי הרוב לא מרוצים.

דב חנין: הכנסת יכולה להחליט שהיא מתעלמת מבית המשפט העליון, ואנחנו בינתיים מאריכים את מה שיש; או שהכנסת יכולה להחליט שהיא עובדת כמו שצריך, יש זמן עד סוף החודש, כמה תיקונים אנחנו כבר עושים בהוראת השעה, ונתקן עוד כמה דברים.

דב חנין: כשנגיע לצומת של 9 החודשים, לפי פסק דינו של השופט לוין.

דב חנין: בקיצור, יש פה כדור שיכול במהירות להפוך לתפוח אדמה לוהט.

דב חנין: הכנסת צריכה להרים את הכפפה הזאת, היא מונחת אצלנו.

דב חנין: זה נושא שנצטרך לשבת בו יותר מפעם בשבוע בתקופה הקרובה כדי להכתיב את הקצב ולהראות שהכנסת אכן לוקחת את העניין במלוא האחריות והרצינות.

דב חנין: אדוני היושב ראש, אני בטוח שאתה מודע אפילו יותר מחברים אחרים בוועדה למצוקות הקשות בתחום מוניציפלי.

דב חנין: אני שמעתי שהייתה אצלך אתמול ישיבה של מועצות מהמגזר הערבי, והייתה להם הרגשה טובה בעקבות הישיבה, אבל הבעיות הן קשות, הן לא נפתרו.

דב חנין: אבל הן לפחות הועלו, זה כבר נותן הרגשה טובה.

דב חנין: יש בעיות מוניציפליות לא רק במגזר הערבי.

דב חנין: בכל רשות מקומית כמעט, חוץ מהעיר תל-אביב שמצבה בסדר באופן יחסי, יש קשיים איומים.

דב חנין: יושב פה חבר הכנסת מרציאנו, אני בטוח שהוא מיד יעלה את ענינה של לוד- -

יורם מרציאנו: העליתי בנשיאות הכנסת.

יורם מרציאנו: אני שמח שחבר הנשיאות, סגן יושב ראש הכנסת תמך בעניין להעביר את זה מיד לדיון בוועדת הפנים.

יורם מרציאנו: זאת עיר שמתנהלת בלי ראש עיר כבר 10 ימים.

יורם מרציאנו: זאת קטסטרופה.

דב חנין: עוד לפני כן המצב היה קטסטרופה.

יורם מרציאנו: ל שהיה יושב ראש ועדת הפנים יש "שעות לוד" שהוא יכול לכתוב ספר.

יורם מרציאנו: גם מרינה ישבה פה שעות.

יורם מרציאנו: הגענו למצב שהעניין שם הוא כבר מתחת לגבול הטעם הטוב.

גאלב מג'אדלה: אני אשתדל לייצג אותך נאמנה בנושא לוד.

יורם מרציאנו: הגשתי לנשיאות בקשה לדיון על מצבם של עובדי הרשויות המקומיות והמועצות הדתיות שכבר 7-8 חודשים לא מקבלות שכר, ויש מועצה דתית שבה אנשים לא קיבלו שכר כבר 10 חודשים, שזאת קטסטרופה שלא תיאמן.

גאלב מג'אדלה: זה נושא לא נקודתי, אלא מאוד חשוב.

גאלב מג'אדלה: במקום להתאמץ ולהזיע בנשיאות הכנסת כדי שיעשו לנו דיון מהיר.

גאלב מג'אדלה: אתה תביא את זה, אנחנו נדון בזה.

גאלב מג'אדלה: זה נושא כללי, רציני, רגיש, חשוב.

גאלב מג'אדלה: אתה חבר הוועדה, אתה לא צריך את נשיאות הכנסת, עם כל הכבוד.

גאלב מג'אדלה: לוד זה רגיש, אבל נקודתית תלך לשם כדי שלא יגידו שגאלב ויורם, חברי ועדת הפנים- - - אבל בנושא שכר לא היית צריך ללכת לשם.

גאלב מג'אדלה: זה מאמץ שלא היית צריך להשקיע.

גאלב מג'אדלה: תגיש את זה לכאן, ודנים בזה.

מרינה סולודקין: גאלב, זה נוח מאוד שחברי הוועדה יכולים להגיש נושאים לדיון מהיר בלי נשיאות הכנסת.

מרינה סולודקין: זה טוב מאוד.

גאלב מג'אדלה: אני צריך את נשיאות הכנסת כדי שיגידו לי שנקיים דיון מהיר על בקשה של חבר כנסת?

גאלב מג'אדלה: כדי שחבר כנסת יוכל להגיש נושא חשוב, אמיתי, כללי, לא נקודתי – הוא לא צריך את נשיאות הכנסת.

אם תוכל לאפשר לי להעלות כמה נושאים בצורה טלגרפית כי אני חייב להגיע להצבעה בוועדת הכנסת.

גאלב מג'אדלה: אתה יודע מה אני הודעתי אתמול בסיעת העבודה?

גאלב מג'אדלה: אני לא מתכוון להיענות לשום בקשה להחליף מישהו בשום ועדה בכנסת.

גאלב מג'אדלה: נלחמים להיות בוועדה, ואחר-כך הם אינם.

גאלב מג'אדלה: אני שיושב כאן 94.7% מהזמן צריך להחליף הרבה אנשים.

בסיעה שלי ביקשתי קודם כל להיות חבר בוועדת הפנים, אחר-כך בשאר הוועדות.

גאלב מג'אדלה: אני מאוד מעריך את זה ומוקיר את זה.

אני רוצה לנצל את ההזדמנות כדי לברך אותך בתור יושב ראש הוועדה.

בשל אירוע משפחתי לא יצא לי להשתתף, ולכן אני מברך אותך שוב על מינויך ליושב ראש.

יש נושאים בוערים שיש לקיים עליהם דיון: האחד הוא שירותי הדת בישראל, היהודיים והערביים, שלצערנו נמצאים בקריסה מוחלטת.

הממשלה הקודמת גרמה לנזקים בלתי הפיכים; דבר שני, נושא השב"ס.

זהו נושא בעייתי מאוד, יש טענות קשות מאוד, אני מוצף בפניות של אסירים.

גם לזה צריך לתת דגש מיוחד, כדי לראות איך אנחנו נותנים פתרונות לאסירים.

נכון שהם אסירים, נכון שהוא נמצא בענישה, אבל צריך לזכור שהוא גם בן-אדם; נושא שלישי חשוב מאוד הוא השלטון המקומי שנמצא בקריסה.

אחד הנסים של מדינת ישראל הוא שהרשויות המקומיות לא קרסו ולא הזמינו להן כונס נכסים.

כמה מהן נמצאות כבר בכונס נכסים.

הנושא הזה צריך לקבל אצלנו עדיפות.

צריך לזמן את שר הפנים ולשמוע ממנו איך פותרים את הבעיות של השלטון המקומי ולא לטאטא את הבעיה מתחת לשטיח; הנושא האחרון הוא איכות הסביבה.

אנחנו קיימנו כאן כמה דיונים על מפעל "פרוטרום" בצפון שהמשרד לאיכות הסביבה דרש לסגור.

סגרו אותו, ורבותיי, אנשים רעבים ללחם.

פתרנו את בעיית הסביבה, אבל את בעיות האנשים לא פתרנו.

צריך לדאוג לאיכות הסביבה ולאיכות החיים שלנו, אבל צריך לדאוג גם לאנשים שנשארו חסרי פרנסה.

אלה הדברים שאני מצפה ומבקש שיעלו לדיון.

המזל שלנו שאתה יושב ראש ותיק שמכיר, ולא צריך לתת קרדיט ליושב ראש חדש.

אנחנו לא נותנים לך קרדיט, פשוט להמשיך את הדיון מהקדנציה הקודמת.

תודה רבה.

אני מתנצל שאני נאלץ ללכת.

גאלב מג'אדלה: חבר הכנסת אזולאי ותיק ממני בנושא השלטון המקומי.

גאלב מג'אדלה: אני מאמין שכל הנושא של השלטון המקומי לא יבוא על מקומו אם לא נחוקק חוק שיסדיר את נושא השלטון המקומי מול השלטון המרכזי.

גאלב מג'אדלה: שרי הפנים לא ששים לעשות את זה, ואנחנו יודעים למה.

גאלב מג'אדלה: מה דעתכם, שנקדם את הנושא הזה ונקדם אותו?

גאלב מג'אדלה: אל תיתנו לי תשובות, זה נושא שצריך לחשוב עליו.

זה נושא חשוב מאוד, צריך לקיים עליו דיון פתוח עם הצוות המשפטי של הוועדה.

אני חייב לומר שזה אחד הצוותות המקצועיים ביותר שיש בבניין הזה, והם באמת עומדים לרשותנו.

הרעיון שלך הוא מצוין.

צריך לשבת ולגבש הצעה בעניין הזה יחד עם הצוות המקצועי של הוועדה.

מרינה סולודקין: יש לנו מחלקת מחקר, אז צריך להזמין מחקר על היחסים בין השלטון המרכזי לבין המקומי כדי לראות איזה חוקים יש במדינות השונות בנושא זה.

מרינה סולודקין: אנחנו קודם כל מתחילים מחדש כל דבר, וזה לא בסדר.

מרינה סולודקין: צריך להיות חוק; יחסים שיכולים להסדיר – מסדירים, ומתעסקים בדברים מקריים.

מרינה סולודקין: אנחנו כל הזמן מתעסקים בדברים שמזמן היו צריכים להיות.

גאלב מג'אדלה: תודה.

גאלב מג'אדלה: בבקשה, דב.

דב חנין: בנושא המוניציפלי אין מחלוקת על כך שצריך רפורמה מאוד בסיסית בכל החקיקה של השלטון המקומי בישראל.

דב חנין: אני יודע שבהליכי חקיקה נמצא חוק עיריות חדש, ואני מאוד בעד הרעיון שלך שהוועדה תעשה חקר מאוד רציני על סוגיית היחס בין השלטון המרכזי לבין השלטון המקומי.

דב חנין: השלטון המקומי בישראל חלש מדי; זה לא נכון מהותית שהשלטון המקומי יהיה כל הזמן במצב של מבקש טובות משולחנו של השלטון המרכזי.

דב חנין: זה מחייב רפורמה הרבה יותר ממה שיש בחוק על עיריות.

דב חנין: אני מאוד מקבל את ההצעה שלך.

דב חנין: אם אנחנו נצליח לעשות אותו בשלוש השנים האלה שיש לכנסת הזאת עד הבחירות המוקדמות הבאות, אנחנו נסמן לעצמנו "וי" גדול מאוד.

דב חנין: נושא נוסף הוא אלימות בחברה הישראלית.

דב חנין: הנושא עלה פעמיים בוועדה: אלימות במשפחה, ואחר-כך הייתה הצעה דחופה שאושרה בנשיאות; אלימות בכלל ואלימות בני נוער.

דב חנין: בקיצור, הרבה מאוד נושאים שמטרידים את הציבור ואת הכנסת מגיעים לשולחן הזה.

דב חנין: הנושא הסביבתי הוא נושא ענק.

דב חנין: יש לו הרבה מאוד היבטים טכניים ומקצועיים; בדקות שלפני תחילת הישיבה התחלנו לדבר על חוק הצמיגים.

דב חנין: יש הרבה מאוד היבטים טכניים ומקצועיים, אבל לפעמים גם היבטים עקרוניים, כלכליים ואחרים.

דב חנין: אני מבין שעל חוק הצמיגים הממשלה רוצה להחיל דין רציפות; יש חוק אוויר נקי, שלצערי, הממשלה מתנגדת להחיל עליו דין רציפות.

גאלב מג'אדלה: מי אמר?

דב חנין: כך אני שומע, אני לא יודע אם זאת עמדה רשמית או לא.

דב חנין: השר אומר משהו אחר, שהוא בעד החוק.

דב חנין: אבל יש כל מיני קולות מכיוון הממשלה, ונצטרך לברר את זה.

דב חנין: בכל מקרה צריך יהיה לעשות מאמץ שזאת לא תהיה עמדתם, והם יאשרו את דין הרציפות בוועדת שרים לחקיקה, ושאנחנו נמשיך להדיין ולהתווכח.

דב חנין: הרי לא נעשה את זה חד צדדי, זה לא חוק שיעבור בכוח; הוא יעבור בשכנוע ובהידברות מאוד מאומצת מכל הצדדים הרלוונטיים.

דב חנין: גם פה הייתי רוצה מאוד שהוועדה תכתיב קצב.

דב חנין: אם הממשלה תאשר דין רציפות, זה מצב אחד; אם היא לא תאשר – יוגש מחדש חוק אויר נקי שיעבור בקריאה טרומית בכנסת, ואנחנו נצטרך להכתיב קצב מאוד מזורז של עבודה על החוק הזה, כמו שהיה בסוף הקדנציה הקודמת.

גאלב מג'אדלה: אנחנו הורדנו את זה מסדר היום.

יפה שפירא: אנחנו הורדנו את זה כי הסתבר שאנחנו לא צריכים להביא את זה בפני הוועדה, אלא לפנות למזכירות הממשלה, וזאת עשינו.

יפה שפירא: פנינו כבר למזכירות הממשלה וביקשנו להחיל דין רציפות.

גאלב מג'אדלה: סדר היום המקורי שמנו את שני החוקים האלה.

דב חנין: יש עוד כמה חוקים סביבתיים חשובים שצריך לטפל בהם: עבר בכנסת הקודמת חוק לתיקון חוק חופש המידע הסביבתי שצריך כמה שיפורים ותיקונים; חוק החופים שנדון בכנסת, וגם הוא חוק מאוד חשוב, וגם בו יש צורך בכמה תיקונים.

גאלב מג'אדלה: זה עבר כמעט בדקה ה- 91, ביום האחרון שלנו.

גאלב מג'אדלה: האמת היא שאני כמעט לא נתתי לו לעבור כי ראיתי שזה לא טעון שיפור, אבל בשביל העניין היה חשוב שזה יעבור.

דב חנין: נכון עשית.

דב חנין: תמיד נכון להכניס קודם רגל, ואחר-כך לשפר קצת את מה שצריך, ולא להיתקע, אלא להתקדם.

דב חנין: גם חוק הקרינה הבלתי מייננת הוא חוק חשוב.

דב חנין: גם פה צריך לעשות עבודה טכנית בכמה נקודות.

דב חנין: אלה דברים מאוד דחופים כי הציבור ער להם וקשוב להם; יש חוק "המזהם – משלם" שיוגש לכנסת הזאת.

דב חנין: זהו חוק רחב, אולי צריך עבודה משותפת עם ועדת הכלכלה.

דב חנין: יש לו הרבה היבטים טכניים והרבה היבטים של משפט השוואתי.

דב חנין: אני לא אעבור על כל החוקים הסביבתיים כי אני לא רוצה לקחת את כל הזמן, אבל יש רשימה ארוכה בתחום הזה.

דב חנין: דבר חשוב נוסף שהוועדה עשתה בקדנציה הקודמת הוא שהיא לקחה על עצמה ללוות את החלטת הממשלה על פיתוח בר-קיימא.

דב חנין: מבקר המדינה התייחס בדוח האחרון שלו להחלטה בצורה ביקורתית.

דב חנין: אמנם נעשים דברים במשרדי הממשלה, אבל זה שהוועדה הזאת אחת לחודש- -

יפה שפירא: זאת הייתה החלטה.

דב חנין: הייתה החלטה, והיא בוצעה.

דב חנין: כמי שליווה את עבודת משרדי הממשלה, לוועדה הזאת הייתה תרומה מאוד גדולה.

דב חנין: אני לא יודע עד כמה אתם הרגשתם את זה בזה שאתם הזמנתם אותם, ועד כמה הייתה לכם תחושה שאתם עושים דיונים שלא ברור מה הפרות שלהם, אבל הייתה לזה תרומה לחלחול הנושא הזה בתוך הדרג הממשלתי, ולתובנה שאנחנו מדברים על דבר ממשי ומעשי.

דב חנין: גם בנושא הזה אני מציע שאחת לחודש הוועדה תקבע ישיבה מיוחדת לדיון בנושא הזה.

דב חנין: כל פעם אפשר לבחור משרד ממשלתי אחד או שניים, לא להרפות מזה ולהמשיך לטפל בזה.

מירי פרנקל-שור: כשאתה מונה את רשימת החוקים, ואתה רואה שהוועדה צריכה לדון, למה אתה מכוון?

מירי פרנקל-שור: תקנון הכנסת קובע שהוועדה יכולה להגיש הצעת חוק רק בנושא כנסת.

מירי פרנקל-שור: אם הוועדה דנה בהצעת חוק יש לה שתי אפשרויות: או שזאת תהיה הצעת חוק פרטית או שזאת תהיה הצעת חוק ממשלתית.

מירי פרנקל-שור: מישהו צריך להיות הקטליזטור של נושא הדיון.

מירי פרנקל-שור: אתה אומר שאתה מתכוון להגיש הצעת חוק בנושא?

דב חנין: כן.

דב חנין: כל הדברים שאמרתי ולא נמצאים על שולחן הוועדה- -

מירי פרנקל-שור: באופן עקרוני, הם עדיין לא נמצאים על השולחן- -

דב חנין: עד שהממשלה תחליט.

דב חנין: מירי פרנקל-שור: - - זאת אומרת, הוועדה לא תוכל להתחיל לדון בהצעת חוק בקריאה שנייה ושלישית, אלא אם יוחל דין רציפות.

דב חנין: כרגע הוועדה לא יכולה לקדם שום הצעת חוק.

דב חנין: ברור לי, במשך 21 יום.

דב חנין: פניתי למזכירות הממשלה אתמול, ובעוד שבועיים-שלושה עוברים את זה.

דב חנין: אם הממשלה מתנגדת לדין רציפות יהיה עימות במליאה- -

מירי פרנקל-שור: אם הממשלה לא תומכת הוועדה צריכה להחליט האם היא עדיין מקיימת דיון, מכיוון שזה עניין של טקטיקה, כי אם פעם אחת זה נופל לא ניתן לקיים דיון על החלת הרציפות פעם נוספת.

מירי פרנקל-שור: לכן צריך להתחיל את המהלך מהתחלה.

מירי פרנקל-שור: זה עניין שצריך לחשוב עליו ולכלכל את צעדינו נכון:

מירי פרנקל-שור: האם צריך להביא את הדיון בוועדה או להמשיך בצעדים שהם מכירים כדי לשנות את עמדת הממשלה.

מירי פרנקל-שור: זאת אומרת, אנחנו צריכים לחשוב האם מיד בתום 21 ימים הוועדה מיד תזמן דיון.

מירי פרנקל-שור: לא בהכרח זאת צריכה להיות הגישה.

מירי פרנקל-שור: זאת לא הייתה הגישה בעבר משום שהקואליציה יכולה להפיל את זה גם בוועדה, ולא תהיה לנו אפשרות להביא את זה למליאה.

דב חנין: אני איתך.

דב חנין: הדברים האלה כבר קורים.

דב חנין: כבר נעשית עבודה מול משרדי הממשלה מטעם הגורמים שעומדים הצעת החוק במטרה לייצר החלטה חיובית של הממשלה ולהגיע לסיכומים כלשהם.

דב חנין: העבודה הזאת מתבצעת.

דב חנין: אני עוד לא יודע להגיד לאן היא תביא אותנו בסופו של דבר, אבל כשאני מסתכל אסטרטגית על עבודת הממשלה לשנה הקרובה, כך או אחרת החוק הזה יהיה על שולחננו: אם הממשלה תרצה ולא יהיה דין רציפות או לא יהיה דין רציפות ויגישו את החוק מהתחלה והוא יעבור בקריאה טרומית – כך או אחרת הוא יהיה על שולחננו.

דב חנין: אני מציע להתייחס אליו ברצינות כי הוא חוק חשוב, וכך או אחרת הוא גם יעבור.

דב חנין: זאת הערכת המצב שלי.

מירי פרנקל-שור: כל חוק הוא חשוב.

דב חנין: אני גם לזה מסכים, אבל יש חוקים חשובים יותר, כמו שאמר אורוול.

דב חנין: חוץ מזה יש נושא של מפגעים סביבתיים: פה יש רשימה אינסופית.

דב חנין: כל שבוע אני מקבל פנייה לכמה דברים דחופים שצריך לבוא, לבקר או להזמין דיון.

דב חנין: אנחנו לא נעמוד בכל הדברים האלה אבל ראוי שניקח לתשומת לבנו את הנושאים האלה.

דב חנין: שמעתי קודם את ההערה של מרינה סולודקין על ההבדל בין עבודת הכנסת לבין עבודת ביקורת; השאלה שלה היא האם המדינה בכלל מתפקדת, או שרק הכנסת מפעילה את המדינה.

דב חנין: זאת שאלה טובה, אבל אין לנו ברירה.

דב חנין: יכול להיות שהנושאים האלה אינם למליאת הוועדה, אולי הם מחייבים עבודה בקבוצה או בוועדת משנה שלא תחייב כל פעם את כינוס המליאה, ובכל זאת תאפשר את המעקב השוטף אחר הבעיות השוטפות והיומיומיות.

דב חנין: אני מאוד בעד סיורי שטח.

דב חנין: ראוי שהוועדה תרבה בסיורי שטח, אפילו בנושאים של בעיות מוניציפליות: להיפגש עם רשויות מקומיות, לנסוע אל העיר לוד כדי לראות את הבעיות בשטח; לנסוע לרשויות מקומיות אחרות שהבעיות בהן חריפות במיוחד; בתחום הסביבתי סיורי שטח זה כמעט עניין שבועי.

דב חנין: אחד התנאים שלנו להצלחה בעבודה הוא איזושהי חלוקת עבודה.

דב חנין: חלוקת עבודה לא אומרת לקחת דברים ממליאת הוועדה.

דב חנין: הדברים העקרוניים צריכים להישאר במליאה.

דב חנין: יש עבודה שאפשר להעביר לוועדות משנה.

דב חנין: לא צריך להרבות בוועדות משנה; צריך לחשוב אלו ועדות משנה אנחנו צריכים.

דב חנין: ואז כאשר ועדת המשנה מקיימת דיון ואפילו מכינה עבודת רקע על חוק מסוים, בסופו של דבר הוועדה הזאת צריכה להגיע לשולחן הזה, ופה צריך להיעשות הסיכום של עמדת הוועדה, אם זאת שאלה בעלת היבטים רחבים או עקרוניים.

גאלב מג'אדלה: ועדות משנה לא עוסקות בחקיקה.

דב חנין: פורמלית ודאי שלא.

דב חנין: מבחינה פורמלית ועדת משנה יכולה לעשות כל דבר שהוועדה מסמיכה אותה אליו.

גאלב מג'אדלה: אפשר להקים צוות שיכין את עבודת הוועדה בחקיקה מסוימת ספציפית נקודתית.

גאלב מג'אדלה: נגיד שזה חוק מסורבל, ואנחנו לא רוצים להעסיק את כל הוועדה, אז צוות של מספר אנשים עם היועצת המשפטית מכינים אותו.

גאלב מג'אדלה: זה צוות, ולא ועדת משנה.

גאלב מג'אדלה: התקנון בדברים האלה הוא ברור: ועדת משנה לא עוסקת בחקיקה.

דב חנין: אלא אם כן הוועדה מסמיכה אותה.

מירי פרנקל-שור: אם הוועדה פה מסמיכה את ועדת המשנה לדון בחקיקה היא יכולה לדון ולאחד את ההצעה; האישור הסופי חייב להיות בוועדה הקבועה.

מירי פרנקל-שור: ועדת משנה לא יכולה לאשר חקיקה, היא יכולה להכין את הצעת החוק.

דב חנין: זאת מתכונת נכונה, כשיש צורך בזה.

דב חנין: מדי פעם זה יכול לעזור, ואז הוועדה יכולה להחליט פר-עניין אם היא רוצה להסמיך את ועדת המשנה להכין את החומר לדיון בוועדה, וההחלטות כמובן צריכות להתקבל בוועדה.

דב חנין: יש מסר של הבעת חשיבות ואמירה לציבור מהוועדה לענייני הסביבה.

דב חנין: יש לזה גם אמירה מעשית לגבי צורת העבודה שלנו, אני אשמח לקחת חלק פעיל בוועדה הזאת; לעמוד בראשה אם זה מתאפשר בוועדה שלנו.

דב חנין: אני מתייחס לעבודה כאן בהתרגשות, ומאוד שמח להיות כאן.

דב חנין: אני מתכוון לקחת את הוועדה ברצינות.

דב חנין: אני בטוח שאנחנו נעבוד יחד באווירה טובה ועניינית, עם הרבה התייעצות ומחשבה משותפת, ואני מאחל לכולנו הצלחה.

גאלב מג'אדלה: תודה רבה.

גאלב מג'אדלה: יחזקאל, בבקשה.

יחזקאל לביא: האזנתי ברוב קשב לדיון, ונאמרו כאן הרבה מאוד דברי טעם.

יחזקאל לביא: אני רוצה להפנות את תשומת הלב לכמה נושאים, שהיו בצמרת בזמנו גם במשרד הפנים, ומשום –מה אף על פי שפה נאמר כאילו הם עומדים להיות מוגשים, אני לא יודע שהם עומדים להיות מוגשים.

יחזקאל לביא: למשל, חוק העיריות החדש תקוע.

יחזקאל לביא: הוועדה שארגנה אותו בזמנו במשרד הפנים וישבה על המדוכה לא יושבת עליו כבר שנה וחצי.

יחזקאל לביא: ישנן גם בעיות נוספות בתוך המערכת של השלטון המקומי- -

גאלב מג'אדלה: אולי תתייחס בכמה מילים לחוק עצמו.

גאלב מג'אדלה: יחזקאל לביא: הייתה ועדה בראשותו של מי שהיה יועץ משפטי של משרד הפנים, עורך הדין אברהם שפט.

גאלב מג'אדלה: הוועדה הזאת ישבה על המדוכה גם בשיתוף החוג לשלטון מקומי באוניברסיטת בר-אילן, והיא הכינה חומר ומסמכים, אבל עד כמה שאני יודע עבודתה שקעה בתהום של פוליטיקה; לא של הוועדה עצמה, אלא של שרים, של הגשת חומר, של עמדת אגף התקציבים וכן הלאה.

גאלב מג'אדלה: צריך לחשוב איך מגיעים לנושא הזה ואיך מקדמים אותו.

גאלב מג'אדלה: אנחנו חיים היום במצב של חוסר בהירות מוחלט במערכת יחסי נבחרים.

גאלב מג'אדלה: אני אומר משפט כי אין פה אף אחד מהשלטון המקומי שיאמר אותו, ואני מנסה להיות לפה להם אף על פי שהוא חמור: נבחר ראש מועצה שנבחר בבחירות ישירות; הוא מסתכל על נבחרי הציבור שיושבים בבית הזה וחושב לעצמו, הם באים להכתיב לי?

גאלב מג'אדלה: אני נבחר ישיר על-ידי הציבור.

גאלב מג'אדלה: פה צריכה להיות נקודה משיקה בין מרכז השלטון המקומי לבין הוועדה כדי ליצור מערכת יחסים שמרכז השלטון המקומי יבין שהוא חי גם בעזרת הוועדה הזאת.

גאלב מג'אדלה: מצד שני צריך גם להבין את נבחרי הציבור של הרשויות המקומיות עצמן, שאומרים על הביקורת של הכנסת, 'מה אתם אומרים לי, אני חכם'.

גאלב מג'אדלה: מבחינתו הוא חש את השטח, לא חברי הכנסת.

גאלב מג'אדלה: חברי הכנסת נבחרים לכנסת, לא הוא.

גאלב מג'אדלה: הוא יושב עם העיר שלו.

גאלב מג'אדלה: חבר הכנסת חנין, אני רוצה לתקן משפט שאמרת: עיריית תל-אביב לא במצב טוב, אחרת היא לא הייתה מקבלת 45 מיליון שקלים לסיוע מהיר, והיא קיבלה עוד סכומים במסגרת המענק הכללי.

דב חנין: אז המצב יותר גרוע ממה שחשבתי.

יחזקאל לביא: אתה אמרת שהמצב של עיריית תל-אביב הוא טוב- -

דב חנין: רציתי לתת נקודת אור.

יחזקאל לביא: נקודת אור היא אשדוד.

יחזקאל לביא: שם אני מוכן לחתום על אשדוד שהמצב הכספי של העירייה הוא טוב, עד כדי כך שהיא יכולה לתת לאחרים.

יחזקאל לביא: אני לא סתם אומר שהיא יכולה לתת לאחרים, כי אחת הבעיות בשלטון המקומי היא שלמרות שזה קיים בחוק ההסדרים, רשות א' תעביר לרשות ב' סכומים לאזורי תעשייה.

יחזקאל לביא: ההערכה שלי היא שהסעיף הזה ייפול.

יחזקאל לביא: אבל זה סעיף צודק.

דב חנין: יש נקודת אור אחת בחוק ההסדרים, זה הסעיף הזה.

יחזקאל לביא: אבל הוא ייפול כי אני שומע איך חברי כנסת מנסים באמצעות מערכות אחרות להפיל אותו, כולל באמצעות מערכות השלטון המקומי.

מירי פרנקל-שור: זה נמצא בוועדת הכספים, זה לא עבר לוועדת הפנים.

יחזקאל לביא: הוא לא עבר, אני מציין את זה כדוגמה.

יחזקאל לביא: נושא נוסף: כל נושא מנהל האוכלוסין מחייב בדיקה לעומק.

יחזקאל לביא: אני לא רוצה לומר שצריך ללחוץ על הצוואר שלהם, אבל חובה על הוועדה לפקח על מה שנעשה במנהל האוכלוסין; הנושא האחרון הוא נושא התכנון שהוא נושא ענק.

יחזקאל לביא: הועברו כספים לבניית תוכניות מתאר, חלקם בסיועו של חבר הכנסת מג'אדלה.

יחזקאל לביא: הנושא הזה עדיין לא הגיע לפתרון מלא; יש בנייה בלתי חוקית בכל המגזרים.

יחזקאל לביא: זה יעלה כאן מכל מיני זוויות.

יחזקאל לביא: אני אומר משהו חמור: משטרת ישראל מסיבותיה לא סייעה לתהליכי פיקוח על הבנייה בהתאם למה שהיה צריך.

יחזקאל לביא: הנושא עלה גם-כן בישיבת הממשלה וגם בוועדת שרים לענייני פנים.

יחזקאל לביא: זה ייצור בעיה שצריך לתת עליה את הדעת כיצד מתגברים עליה, כיצד פותרים את האפור ואת הלבן, כפי שהיה מוגדר בזמנו בדוח ועדת מרקוביץ'; אולי לחיות כמה מהדברים שם- -

יצחק אהרונוביץ': להלבין.

יחזקאל לביא: לחיות.

יחזקאל לביא: על פניו, זה משפט שהיום אסור להשתמש בו מבחינת החוק.

יחזקאל לביא: אלה הדברים שאני רואה באופן כללי, שהוועדה צריכה, לעניות דעתי, לתת את הדעת עליהם.

גאלב מג'אדלה: תודה.

גאלב מג'אדלה: נציבות הדורות הבאים, בבקשה.

ורד קירו: אני ראש תחום איכות הסביבה בנציבות הדורות הבאים.

ורד קירו: אנחנו מלווים זה שנים את ועדת הפנים.

ורד קירו: מאז התמנותו של כבוד היושב ראש, אנחנו מלווים באהדה גדולה את עבודת הוועדה.

ורד קירו: אני חייבת לציין את הטיפול בתכנון ובנייה במגזר הערבי.

ורד קירו: הוקדש לזה זמן נכבד ודיונים שמאוד ממצים את הנושא.

ורד קירו: נציבות הדורות הבאים מוסמכת על-פי חוק לייעץ לחברי כנסת.

ורד קירו: אני מזמינה את חברי הוועדה ואת חברי הכנסת להשתמש בייעוץ שלנו, אנחנו כאן לשירותכם.

ורד קירו: אני ראש תחום איכות הסביבה, שהוא נושא שקרוב ללבנו.

ורד קירו: אני רוצה לציין גם את נושא הבריאות והסביבה, שמאגד בתוכו הרבה מאוד נושאים, והיינו מאוד שמחים בדברים שהוועדה כבר התחילה לדון בהם, ואפשר להכניס אותם לסדר יומה.

גאלב מג'אדלה: תודה רבה.

גאלב מג'אדלה: אני שמח על ההערות, על ההצעות ועל הרעיונות.

גאלב מג'אדלה: נתייחס אליהם ונלמד אותם בשבוע הקרוב בצורה מעמיקה.

גאלב מג'אדלה: ייקח לנו עוד שבוע כדי לגבש את התוכנית החצי שנתית שלנו.

גאלב מג'אדלה: אנחנו מתכוונים להקדיש לא מעט זמן לנושאים שעסקנו בהם בשנה החולפת ולהמשיך את הטיפול בהם, ואת החלק היישומי.

גאלב מג'אדלה: ברגע שישלימו לנו את מצבת כוח האדם בצוות הוועדה יהיה מישהו בוועדה שחלק גדול בתפקידו יהיה מעקב על החלטות הוועדה ועל עבודת הוועדה כי אנחנו רוצים שלדברים יהיה המשך.

גאלב מג'אדלה: בקדנציה הקודמת היו מספר נושאים שעשינו בהם כברת דרך בשלב מאוד מתקדם.

גאלב מג'אדלה: דוגמה אקטואלית מאוד זה נושא הכינרת.

גאלב מג'אדלה: מי שעשה לו דין לעצמו וגידר ולקח – אנחנו התקדמנו בזה התקדמות רצינית.

גאלב מג'אדלה: היו לנו שני סיורים סביב הכינרת, שיתפנו את כל הגורמים: המועצות האזוריות, העיריות- -

יחזקאל לביא: אני רוצה לעדכן: למרות מה שהוועדה עשתה ולמרות הצהרות הממשלה, בפועל השטחים סביב הכינרת נשארו מגודרים, ולא רק שם אלא גם בשמורות טבע פרטיות שאנשים עשו לעצמם בכל מיני מקומות סביב הכינרת ומעליה, ברמת הגולן ובגליל.

יחזקאל לביא: הדברים האלה מחייבים פעילות של הוועדה.

גאלב מג'אדלה: תודה רבה.

גאלב מג'אדלה: קלענו לדעת חכמים.

גאלב מג'אדלה: אנחנו נוציא את כל הנושאים האלה מהמחשב כדי שכל חברי הוועדה יוכלו לרענן את זיכרונם ולאפשר חשיבה משלהם ולבדוק את הדברים.

גאלב מג'אדלה: אני מקווה שבשבוע הבא לאחר שנקיים התייעצות כמו שקיימתי אתמול עם מספר חברים, ביניהם גם חבר הכנסת אהרונוביץ' וחבר הכנסת דב חנין, אני אשלים את סבב השיחות וההתייעצות.

גאלב מג'אדלה: בשבוע הבא יהיה לנו בסדר היום נושא חוק ההסדרים, נושא המטמנות ונושא התכנון והבנייה – אלה שני נושאים שהצלחנו להוציא אותם מחוק ההסדרים ולהחזיר אותם לוועדה.

גאלב מג'אדלה: התחייבנו התחייבות ג'נטלמנית שאנחנו מסיימים אותם בשבוע הבא.

גאלב מג'אדלה: נקדיש את שבוע הבא לשני הנושאים האלה כדי שנעמוד בהתחייבות שלנו.

גאלב מג'אדלה: כי כשביקשתי מראש סיעת העבודה לדון בזה בדיון בין ראשי הסיעות בקואליציה נוציא את שני הנושאים האלה.

גאלב מג'אדלה: אני גם התחייבתי בפניו שוועדת הפנים תהיה מוכנה לעמוד בלוח הזמנים שאנחנו נקדיש לעניין.

גאלב מג'אדלה: אמרתי לו שאפשר להתחייב מראש כי יש זכות ויש חובה; אם אנחנו מבקשים לקחת נושאים שלנו אנחנו צריכים גם לתת התחייבות.

יצחק אהרונוביץ': תכנון ובנייה ומה עוד?

גאלב מג'אדלה: תכנון ובנייה ומטמנות בכלל.

גאלב מג'אדלה: תבענו לראות בנושא הזה נושא של איכות סביבה נטו, ולכן עליו לחזור לוועדת הפנים ואיכות הסביבה.

דב חנין: ההסדר לגבי שותפות של רשויות מקומיות בהכנסות מאזורי תעשייה שדיבר עליו יחזקאל קודם הוא הסדר מאוד חשוב ומאוד מעניין בחוק ההסדרים.

דב חנין: אני לא נותן מחמאות לחוק ההסדרים בדרך-כלל; זה נושא טבעי לוועדה הזאת, לפי דעתי.

דב חנין: אני לא יודע למה הוא נשאר בוועדת הכספים שממילא מוצפת בנושאים רבים.

יחזקאל לביא: הוא נדון היום בוועדת הכספים.

דב חנין: מה החליטו לעשות איתו?

יחזקאל לביא: עוד לא החליטו.

דב חנין: הם מוצפים, הם לא משתלטים על כלום.

דב חנין: לפחות פה יש סיכוי שהנושא יידון בצורה רצינית.

גאלב מג'אדלה: ההיבט שם הוא יותר כספי.

גאלב מג'אדלה: תפסת מרובה – לא תפסת.

גאלב מג'אדלה: אם היינו באים ומבקשים 6 נושאים היו מתחילים להתווכח איתנו כדי להתפשר על 2-3.

גאלב מג'אדלה: אנחנו באנו ביושר ואמרנו שאלה הנושאים שאנחנו רוצים שיוצאו מחוק ההסדרים לוועדה.

מירי פרנקל-שור: לא נושאים שאנחנו רוצים, נושאים שיש להם סיכוי.

גאלב מג'אדלה: על זה אנחנו לא מוותרים.

גאלב מג'אדלה: אם אנחנו באים ביושר, אנחנו יודעים שהם יתייחסו לבקשה גם ביושר.

גאלב מג'אדלה: המשחקים פה ידועים: מבקשים 8 בשביל לקבל 3.

גאלב מג'אדלה: אני אמרתי שאני לא רוצה לשחק את המשחק הזה, אלה נושאים שלנו פרופר: תכנון ובנייה ומטמנות - עליהם לא מוותרים.

גאלב מג'אדלה: היה גם נושא שירותי הדת, ומסתבר שזה אצל היהודים בלבד, אז אמרתי שלא אכפת לי שתהיה ועדה משותפת.

גאלב מג'אדלה: אז קבענו גם את הרכב הישיבה ונתנו עדיפות לחברים דתיים מדגל התורה ומש"ס וחברים נוספים.

גאלב מג'אדלה: לגבי הסיורים.

גאלב מג'אדלה: בשיחה המקדימה עם מנהלת הוועדה יפה שפירא דיברנו על כך שאחת לשבועיים יהיה סיור מקצועי: בתי סוהר, משטרה, איכות סביבה, השלטון המקומי.

גאלב מג'אדלה: לא יהיה קל לעמוד בעומס הזה אחת לשבועיים כי צריך לתאם את הסיור.

גאלב מג'אדלה: הוא גם יהיה מגוון- -

דב חנין: יהיה יום קבוע?

גאלב מג'אדלה: כן.

גאלב מג'אדלה: או ראשון או יום חמישי.

גאלב מג'אדלה: בשבוע הבא נקבע סופית: כל יום ראשון אחת לשבועיים יהיה סיור.

דב חנין: מכיוון שארצה להשתתף בקביעות בסיורים אני מעדיף את יום חמישי.

דב חנין: יום ראשון הוא יום מאוד קשה, כי הממשלה יושבת, לפעמים צריך אותו לדברים אחרים.

גאלב מג'אדלה: אני לא יכול להתחייב כרגע, כי אני מחכה לתשובה של תיאום נוסף.

גאלב מג'אדלה: זה לא בידי במאה אחוז.

גאלב מג'אדלה: אם זה היה תלוי בי הייתי מסכם עכשיו.

גאלב מג'אדלה: אני מקווה שזה יהיה מה שנוח לכם, אבל זה לא תלוי בי.

גאלב מג'אדלה: לחצתי עוד הבוקר כדי שנדע ונוכל לסגור את זה.

דב חנין: אם רק ניתן להשפיע על הגורמים הנוספים שזה יהיה ביום חמישי.

דב חנין: לפחות מבחינתי, זאת העדפה מאוד גדולה.

גאלב מג'אדלה: מבחינתי זה אותו דבר.

גאלב מג'אדלה: אם תינתן לי רשות לגבי יום חמישי – אין בעיה.

גאלב מג'אדלה: אני אשתדל להביא לביטוי את מה שרצונך אומר.

גאלב מג'אדלה: הסיורים יכולים להיות באחת משתי האופציות: סיור מגוון.

גאלב מג'אדלה: זאת אומרת, באותו יום להיות בבית סוהר, בתחנת מכבה-אש, במשרד פנים מסוים בעפולה או בחדרה או בקריית שמונה, ובמקום מתחום איכות הסביבה.

גאלב מג'אדלה: האפשרות השנייה היא לסייר רק במקום אחר, למשל, בבית סוהר.

גאלב מג'אדלה: מהניסיון שלנו, ככל שזה מגוון זה עדיף.

גאלב מג'אדלה: כי קשה להגיע לכל התחומים ולכל הדברים שאנחנו רוצים במשך התקופה אם מתמקדים בכל אחד מהם.

גאלב מג'אדלה: נכון שתהיה עבודה יותר מעמיקה, כי כשבאים לבית-סוהר לסיור בן 5 שעות, זה לא כמו שבאים לסיור בן שעה וחצי-שעתיים.

גאלב מג'אדלה: אבל כשבאים לזמן קצר אפשר אחר-כך לסייר גם בתחנת משטרה וגם במשרד הפנים בעיר מסוימת שיש עליו תלונות או דברי שבח, ולתחנת מכבה-אש שכמעט קרסה.

גאלב מג'אדלה: מניסיוננו אנחנו מעדיפים סיור מגוון כדי שיהיה שווה לצאת לסיור הזה.

גאלב מג'אדלה: לא יוצאים לסיור בן שעתיים-שלוש, אלא לסיור ארוך בן מספר שעות ונרגיש שעשינו עבודתנו נאמנה.

גאלב מג'אדלה: את השבוע הבא נקדיש לחוק ההסדרים, ובשבוע שאחריו נגבש את כל הדברים, נקיים את כל ההתייעצויות, נסיים את המאבק על התקנים שלנו, ונצא לדרך בכוחות משותפים.

גאלב מג'אדלה: תודה רבה לכולם.